Nel añu de 1905 emigra a Cuba ya instálase en L'Habana. Nesta ciudá atopa trabayu nel periódicu: Diario de la Marina, dirixíu por otru periodista y emigrante asturianu llamáu Nicolás Rivero, nacíu en Villaviciosa. Nesti diariu conoz y entabla amistá col periodista y poeta gallegu Curros Enríquez. Al morrer ésti dan-y la so seición de política española. Tres cinco años na isla, torna a España como corresponsal del mesmu periódicu. Instalase en Madrid, sede del gobiernu, p'asina tar más en contautu cola clase dirixente y por tantu cola política española. Nesta ciudá conoz y entabla amistá col coruñés Ramón Menéndez Pidal; gracies a él empiézase a interesar pola hestoria, y empieza a trabayar nel Arquivu Históricu Nacional, na Biblioteca Nacional, nel arquivu de Simancas, Real Academia de la Hestoria, el Escorial y na Catedral d'Uviéu.